Odayol (Physeter catodon)

Odayol (Physeter catodon) tir tana katca ke Physeter oxi vey Physeteridae yasa ke CETACEA veem ( ODONTOCETI volveyveem ). Gu Odayol (Physeter macrocephalus) dere zo yoltar.

Gan Linnaeus bak 1758 taneon zo pimtayar.

 Pimtara 
Tana kira ke odayol sotir isk ke torestava ikaplekunafa gu ralkotenk. Inafa taka tir vabdueon basbenelenafa ise va gariza dem runkaf talgeem sodir. Ostik, betsava leve prijust tigir. Vas
puntafa is remawisa dorora yoltkirafa gu spermaceti ruldar, i vas dorora sozanudasa va lavayalestafa vila num tubelasa va lavaxuva.

Lanyey ke odayol va ara pilkovafa dorora sowarzer, i va lukoptafa eriba dere puntafa is ekamafa is dakelajafa, karolapana mali Savsugal nope tciamuca is yazgara ta iara va vayna ik medrega.

Abrotce ke bat sulem tir gedrafe ise va ikra girupter : sulemye rotir vas 26 metre solve sulemya tickir mon mialabrotcafa.

Odayol va irubaxocko sometir nume koe kota bira ke tamava don Mediterranea zo trasir. Odayol lospon giblir, vanmiae lospa gadena gan loklaafe olkikye, lize kote odayolye va konaka odayolya gidadir.

 Vexala dem apteem 
Sedme Mammal Species of the World (siatos ke 2005), bata katca tir aptiskafa.

 Pulasa vuestexa is xantaza 
 (en) vuest- : Mammal Species of the World (v- 3, 2005) : Physeter catodon (Linnaeus, 1758)
 (en) vuest- : CITES : Physeter catodon
 (en) vuest- : UICN : katca Physeter catodon (Linnaeus, 1758)
 (en, fr) vuest- : ITIS : Physeter catodon (Linnaeus, 1758)
 (en) vuest- : Tree of Life Web Project : Physeter catodon
 (en) vuest- : Catalogue of Life : Physeter catodon (Linnaeus, 1758)
 (en) vuest- : Paleobiology Database : Physeter catodon (Linnaeus, 1758)
 (en) vuest- : Animal Diversity Web : Physeter catodon
 (en) vuest- : NCBI : Physeter catodon
 Ara vuestexa 
 Odayol (Physeter catodon) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)

Odayol (Physeter catodon)
Odayol (Physeter catodon)
Odayol (Physeter catodon)